30.Барање 14-3566/1

- Статут со кој е основана Синдикалната подружница ФОД Новаци, при Самостоен синдикат на работниците од енергетика, рударство и индустрија на Република Македонија Битола, како и сите измени направени во текот на постоењето на синдикалната подружница.

Одговор:

Согласно член 184 од Законот за работните односи („Службен весник на Република Македонија“ број 62/2005, 106/2008, 161/2008, 114/2009, 130/2009, 50/10, 52/10, 124/10, 47/11, 11/12, 39/12, 13/13, 25/13, 170/13, 187/13, 113/14, 20/15, 33/15, 72/15, 129/15, 27/16, 120/18 и „Службен весник на Република Северна Македонија“ број 110/19, 267/20, 151/21 и 288/21), работниците имаат право, по свој слободен избор, да основаат синдикат и во него да се зачленуваат, под условите пропишани со статутот или правилата на тој синдикат. Истиот член дефинира дека синдикатот е самостојна, демократска и независна организација на работниците во која доброволно се здружуваат заради застапување, претставување, унапредување и заштита на своите економски, социјални и други поединечни и колективни интереси и можат да се основаат без какво било претходно одобрување.

Министерството за труд и социјална политика, согласно член 190 од Законот за работните односи, води Регистар на синдикати, кој содржи низа податоци за синдикатите, вклучително и за промените кои се прават во синдикатите.

Меѓутоа, во постапката на регистрација на синдикалните организации, Министерството врши само административно препраќање на целокупната документација до Централниот регистар на Северна Република Македонија, без задржување на истата во досиејата на основниот синдикат, кој е регистриран во Регистарот на синдикати. Оттука, Министерството не располага со бараниот статут на синдикалната организација ФОД Новаци, за да може да Ви го достави.